Ministru kabineta rīkojuma projekta

**"Par Latvijas Republikai piederošo Pasaules Bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu Investīciju bankas, Eiropas Investīciju bankas un Eiropas Stabilitātes mehānisma kapitāla daļu turētāju"**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. |  Pamatojums | Š.g. 13.augustā Ministru kabinets (turpmāk - MK) pilnvaroja finanšu ministru (protokols Nr.44, 162.§) iesniegt pieteikumu dalībai Eiropas Stabilitātes mehānismā (turpmāk – ESM). Kļūstot par ESM dalībnieci, Latvija iegūs savā īpašumā konkrētu kapitāla daļu skaitu, ko saskaņā ar Līguma par Eiropas Stabilitātes mehānisma izveidošanu (turpmāk – Līgums) 44.pantu noteiks ESM pilnvarnieku padome, pieņemot lēmumu par Latvijas dalības tehniskajiem nosacījumiem un lēmumu par precizējumiem Līgumā, kas izriet no Latvijas pievienošanās ESM.Š.g. 22.augustā MK apstiprināja rīkojumu Nr. 393 „Par Latvijas pievienošanos Eiropas Stabilitātes mehānismam”, kurā uzdots likumprojektā „Par valsts budžetu 2014.gadam” paredzēt finansējumu Finanšu ministrijas pamatbudžeta apakšprogrammā 41.03.00 „Iemaksas starptautiskajās organizācijās” ieguldījumu veikšanai ESM parakstītā kapitāla apmaksājamai daļai.   |
|  2. |  Pašreizējā situācija un problēmas | Saskaņā ar valsts budžeta iestāžu grāmatvedības uzskaiti regulējošajiem normatīvajiem aktiem valsts budžeta iestādēm ir jānodrošina visu valstij piederošo kapitāla daļu grāmatvedības uzskaite. Lai šādu uzskaiti nodrošinātu, kapitāla daļas ir nepieciešams nodot turējumā konkrētai valsts institūcijai. Ņemot vērā to, ka ESM ir starptautiska finanšu institūcija un likumprojektā „Par Līgumu Par Eiropas Stabilitātes mehānisma dibināšanu (turpmāk – Līgums)” ir noteikts, ka Līgumā paredzēto saistību izpildi koordinē Finanšu ministrija, Latvijai pienākošās ESM kapitāla daļas ir jānodod turējumā Finanšu ministrijai. Tādēļ ir sagatavots MK rīkojuma projekts „Par Latvijas Republikai piederošo Pasaules Bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu Investīciju bankas, Eiropas Investīciju bankas un Eiropas Stabilitātes mehānisma kapitāla daļu turētāju”, kas aizstās MK 2006.gada 20.decembra rīkojumu Nr.991 "Par Latvijas Republikai piederošo Pasaules bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu investīciju bankas un Eiropas investīciju bankas kapitāla daļu turētāju” (turpmāk – Rīkojums). Tā kā nepieciešamība aktualizēt Rīkojumu izriet no Latvijas pievienošanās ESM, MK rīkojuma projekts "Par Latvijas Republikai piederošo Pasaules Bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu Investīciju bankas, Eiropas Investīciju bankas un Eiropas Stabilitātes mehānisma kapitāla daļu turētāju" tiek virzīts paralēli ar likumprojektu „Par Līguma par Eiropas Stabilitātes mehānisma izveidošanu pieņemšanu un īstenošanu”. |
|  3. |  Saistītie politikas ietekmes novērtējumi un pētījumi |  Projekts šo jomu neskar. |
|  4. |  Tiesiskā regulējuma mērķis un būtība: | Rīkojuma projekts paredz pie MK 2006.gada 20.decembra rīkojumā Nr.991 uzskaitītajām starptautiskajām organizācijām iekļaut ESM. Tādējādi rīkojuma projekts nosaka, ka Latvijas valstij piederošo ESM kapitāla daļu turētājs ir Finanšu ministrija, un līdz ar to Finanšu ministrija veic šo kapitāla daļu grāmatvedības uzskaiti atbilstoši grāmatvedības uzskaiti regulējošo normatīvo aktu prasībām.Vienlaikus ir precizēti citu starptautisko finanšu organizāciju, tostarp Pasaules Bankas, Starptautiskās Rekonstrukcijas un attīstības bankas, Starptautiskās Attīstības asociācijas, Starptautiskās Finanšu korporācijas, Daudzpusējās Investīciju garantiju aģentūras, Ziemeļu Investīciju bankas, Eiropas Investīciju bankas, nosaukumi atbilstoši latviešu valodas gramatikas likumiem. |
|  5. |  Projekta izstrādē iesaistītās institūcijas |  Finanšu ministrija, Valsts kase  |
|  6. |  Iemesli, kādēļ netika nodrošināta sabiedrības līdzdalība |  Projekts šo jomu neskar. |
|  7. |  Cita informācija |  Nav. |

*Anotācijas II, III sadaļa – projekts šīs jomas neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti |  Līdz ar MK rīkojuma projekta stāšanos spēkā atzīt par spēku zaudējušu MK 2006.gada 20.decembra rīkojumu Nr.991 "Par Latvijas Republikai piederošo Pasaules bankas grupas organizāciju, Starptautiskā Valūtas fonda, Eiropas Rekonstrukcijas un attīstības bankas, Eiropas Padomes Attīstības bankas, Ziemeļu investīciju bankas un Eiropas investīciju bankas kapitāla daļu turētāju” |
|  2. |  Cita informācija |  Nav. |

*Anotācijas V, VI un VII sadaļa – projekts šīs jomas neskar.*

Finanšu ministrs A. Vilks

10.12.2013. 13:00

594

Taškova

67094342, Daina.Taškova@kase.gov.lv